ललितपुरले पोखरालाई हरायो
एभरेस्ट प्रिमियर लिग (इपीएल) अन्तर्गत मंगलबार दोस्रो खेलमा ललितपुर प्याट्रियट्सले पोखरा राइनोजलाई ६ विकेटले पराजित गरेको छ ।
काठमाडौँ — एभरेस्ट प्रिमियर लिग (इपीएल) अन्तर्गत मंगलबार दोस्रो खेलमा ललितपुर प्याट्रियट्सले पोखरा राइनोजलाई ६ विकेटले पराजित गरेको छ ।पहिलो ब्याटिङ गरेको पोखराले निर्धारित २० ओभरमा ५ विकेट गुमाउँदै १ सय ३२ रन जोडेको थियो । ओपनर सुनील धमलाले अविजित ७० रनको पारी खेले । मध्यक्रममा राजेश पुलामी मगरले ३२ बलमा ३२ रनको योगदान दिए । ललितपुरका रसिद खान, दिनेश भण्डारी, ललित राजवंशी र सन्दिप लामिछानेले १-१ विकेट लिए ।जवाफी ब्याटिङमा उत्रिएको ललितपुरले ओभरमा ४ विकेट गुमाउँदै अन्तिम बलमा लक्ष्य पुरा गर्यो । ओपनर जयकिशन कोल्सावाला र शंकर रानाले ८४ रनको साझेदारी गर्दै राम्रो सुरुआत दिएका थिए । जयकिशनले ५६ रन जोड्दा शंकर राना ३५ रनमा आउट भए । कप्तान ज्ञानेन्द्र मल्लले अविजित २७ रनको योगदान दिए। पोखराका इस्रार उल्लाहले दुई तथा कप्तान शक्ति गौचन र सुसन भारीले १-१ विकेट लिए ।दुवै टोली शीर्षचारमा रहँदै एलिमिनेटरको लागि छनोट भएका छन् । विराटनगर र भैरहवाले क्वालिफायर खेल्नेछन् । प्लेअफका दुवै खेल बुधबार हुनेछ ।